
LIETUVOS RESPUBLIKOS VYRIAUSYBĖ

NUTARIMAS
DĖL LIETUVOS RESPUBLIKOS VYRIAUSYBĖS 2019 M. RUGSĖJO 11 D. NUTARIMO NR. 934 „DĖL PROFESINIO MOKYMO LĖŠŲ SKAIČIAVIMO VIENAM MOKINIUI, KURIS MOKOSI PAGAL FORMALIOJO PROFESINIO MOKYMO PROGRAMĄ, METODIKOS PATVIRTINIMO“ PAKEITIMO

2025 m. gruodžio 29 d. Nr. 939
Vilnius

Lietuvos Respublikos Vyriausybė nutaria:
. Pakeisti Profesinio mokymo lėšų skaičiavimo vienam mokiniui, kuris mokosi pagal formaliojo profesinio mokymo programą, metodiką, patvirtintą Lietuvos Respublikos Vyriausybės 2019 m. rugsėjo 11 d. nutarimu Nr. 934 „Dėl Profesinio mokymo lėšų skaičiavimo vienam mokiniui, kuris mokosi pagal formaliojo profesinio mokymo programą, metodikos patvirtinimo“:
. Pakeisti 6 punkto pirmąją pastraipą ir ją išdėstyti taip:
„. Lėšos mokytojų darbo užmokesčiui, socialinio draudimo įmokoms, įmokoms į Ilgalaikio darbo išmokų fondą ir Garantinį fondą (DU), tenkančios vienam mokymosi kreditui, apskaičiuojamos, vidutinį sąlyginį mokytojo pareiginės algos koeficientą (R) padauginus iš Lietuvos Respublikos pareiginės algos (atlyginimo) bazinio dydžio nustatymo įstatyme nustatyto pareiginės algos (atlyginimo) bazinio dydžio (BD), sąlyginio pareigybių skaičiaus (p), 12 mėnesių, socialinio draudimo, įmokų į Ilgalaikio darbo išmokų fondą ir į Garantinį fondą koeficiento (k) ir padalijus iš bazinio grupės mokinių skaičiaus (n), tai yra DU = R×BD×p×12×k/n., laikantis šių nuostatų:“.
. Pakeisti 6.1 papunktį ir jį išdėstyti taip:
„. vidutinis sąlyginis mokytojo pareiginės algos koeficientas (R) yra lygus 1,4334;“.
. Pakeisti 7 punktą ir jį išdėstyti taip:
„. Lėšos ugdymo procesui organizuoti ir valdyti, tenkančios vienam mokymosi kreditui, sudaro 0,0052 BD. Tais atvejais, kai mokinys yra priimtas mokytis pagal priėmimo į valstybės finansuojamas profesinio mokymo vietas planą ir dalis jo mokymo pagal formaliojo profesinio mokymo programą arba jos dalį turi būti organizuojama kitos profesinio mokymo įstaigos praktinio mokymo centre, šios lėšos didinamos 10 procentų.“
. Pakeisti 8 punktą ir jį išdėstyti taip:
„. Lėšos švietimo pagalbai, tenkančios vienam mokymosi kreditui, sudaro 0,00116 BD, o tais atvejais, kai mokinys dėl įgimtų arba įgytų sutrikimų turi vidutinių specialiųjų ugdymosi poreikių, šios lėšos didinamos 5 procentais, didelių arba labai didelių specialiųjų ugdymosi poreikių mokiniams – 15 procentų.“
. Nustatyti, kad šis nutarimas įsigalioja 2026 m. sausio 1 d.


Finansų ministras,
pavaduojantis Ministrą Pirmininką   	Kristupas Vaitiekūnas

